Անպայման արձանագրենք, որ հանրային ճնշմանը դիմադրելը շատ բարդ է, եւ, ի պատիվ Սերժ Սարգսյանի, արձանագրենք, որ նա անսաց հանրության ձայնին ու կամովին հեռացավ՝ ճանապարհ բացելով նոր սերնդի առաջ։ Մեր հանրությունը պետք է անպայման մերժի ինչպես դավաճաններին ու նավը լքող առնետներին, այնպես էլ չպետք է հարվածի հեռացողին եւ նրա թիմին՝ հատկապես հարգանք տածելով այն անձանց նկատմամբ, ովքեր չեն դավաճանել Սերժ Սարգսյանին եւ իրավունք ունեն նրանից հետո եւս ապրել ու գործել այս երկրում։